OpenLLM-France/wikimedia huggingface dataset:
# David Bertran Román

David Bertran Román (Lleida, 1989) és un politòleg i polític català, diputat de Ciutadans - Partit de la Ciutadania al Parlament de Catalunya en la XII Legislatura. És graduat superior en comerç internacional i màster en relacions internacionals de la Unió Europea i diplomàcia.

## Biografia

Va néixer a la ciutat de Lleida el 1989 i cursà estudis primaris, secundaris i la modalitat social del batxillerat al col·legi Mater Salvatoris de la mateixa ciutat.
L'any 2007 començà a cursar el grau superior en comerç internacional a l'Escola Superior de Comerç Internacional (ESCI) de Barcelona, centre associat a la Universitat Pompeu Fabra, on es graduà el 2011. Durant aquesta etapa treballà com a becari al Parlament Europeu.
El mateix any 2011 inicià els estudis del grau en Ciències Polítiques i de l'Administració a la mateixa universitat, d'on es graduà el juliol de 2015 amb una tesi sobre el desenvolupament econòmic i polític dels països del nord d'Àfrica. Durant els anys d'estudis universitaris va mantenir una destacada activitat en el món associatiu, formant part de l'associació Deba-t.org.
El 2016 es graduà del màster en Relacions Internacionals i diplomàcia pel College of Europe a Bruges (Bèlgica) amb una tesi sobre lliure comerç i desenvolupament amb els casos de Corea del Sud, la Unió Europea i el Marroc.
Posteriorment ha treballat d'assistent a Viena, a la representació permanent d'Espanya a l'Organització per a la Seguretat i la Cooperació a Europa (OSCE), també com a assistent d'investigació per a la cap de departament de societat civil i cultura a l'Institut Europeu de la Mediterrània a Barcelona i en la seva etapa prèvia abans de ser diputat com a Junior Professional Officer al departament de gestió i finances de l'OSCE a Viena, a Àustria.
L'any 2016 començà a militar a Ciutadans - Partit de la Ciutadania, partit pel qual fou elegit diputat a les eleccions al Parlament de Catalunya de 2017 per la Circumscripció electoral de Lleida, on ostentà la tercera posició de la llista.

## Referències

* ↑ Redacció. «Los diputados que conformarán el nuevo Parlament» (Web). La Vanguardia, 22-12-2017. [Consulta: 9 gener 2018].
* ↑ «Composició del Parlament - Resultats provisionals - Eleccions al Parlament de Catalunya 2017». Arxivat de l'original el 2017-12-22. [Consulta: 22 desembre 2017].

## Enllaços externs

* David Bertran Román al web oficial del Parlament de Catalunya [Consulta: 30 gener 2018]
# Scotorepens balstoni

Scotorepens balstoni és una espècie de ratpenat de la família dels vespertiliònids. És endèmic d'Austràlia. Els seus hàbitats són les zones àrides. És una espècie en risc mínim, és a dir, no sembla que hi hagi cap amenaça significativa per a la seva supervivència. S. balstoni es troba a diverses àrees protegides. Podria ser que no fos una única espècie, sinó un complex d'espècies.

## Referències

* ↑ Pennay, M..; Lumsden, L. Scotorepens balstoni. UICN 2012. Llista Vermella d'espècies amenaçades de la UICN, edició 2012, consultada el 2 març 2014.
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Schwarzheide

Schwarzheide (baix sòrab: Zschornegosda) és una ciutat alemanya que pertany a l'estat de Brandenburg. Està situada a 11 al sud-oest de Senftenberg, a 110 kilòmetres al sud de Berlín i a 40 kilòmetres al nord de Dresden. Limita amb els municipis de Ruhland (sud), Lauchhammer (oest), Schipkau (nord) i Senftenberg amb el districte de Brieske (est).

## Districtes

* Schwarzheide-West ( Zschornegosda)
* Wandelhof
* Schwarzheide-Mitte
* Schwarzheide-Ost (Victoria i Naundorf)

## Ajuntament

El consistori està compost de 18 regidors, que el 2008 eren repartits:
* CDU 5 regidors (27,3%)
* FWS, 4 escons (22,3%)
* SPD 3 regidors (18,2%)
* Die Linke 3 regidors (17,0%)
* FDP 3 regidors (15,2%)
# Diagonal (desambiguació)

«Diagonal» té aquests significats:
* Matemàtiques:
** Àlgebra:
*** Matriu diagonal, tipus especial de matriu
*** Diagonal principal d'una matriu
** Geometria:
*** Diagonal, segment que uneix dos vèrtexs no consecutius d'un polígon o políedre
* Geografia:
** Avinguda Diagonal de Barcelona
** Avinguda Diagonal (Lima) de Lima, Perú
** Diagonal (Iowa) població dels Estats Units d'Amèrica
* Periodisme:
** Diagonal (periòdic), periòdic editat a Madrid
Viccionari
# La font de Tavertet

La font de Tavertet és una obra de Tavertet (Osona) inclosa a l'Inventari del Patrimoni Arquitectònic de Catalunya.

## Descripció

Font en forma de caseta rectangular amb teulada a doble vessant. En una de les cares curtes hi ha l'aixeta que dona a una pica la qual porta l'aigua fins a un abeurador que hi ha en l'altre cara de la caseta. Per sobre de l'aixeta hi ha una rajola amb la representació de sant Cristòfol amb el nen.

## Referències

* ↑ «La font de Tavertet». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 octubre 2017].
# La font (Ingres)

La Font (en francès La Source) és una pintura a l'oli sobre tela del pintor neoclàssic francès Jean Auguste Dominique Ingres. L'obra es va començar a Florència cap al 1820 i no es va acabar fins al 1856, a París. Quan Ingres va completar el quadre tenia setanta-sis anys, ja era famós i era president de l'École des Beaux-Arts.
La postura del nu pot ser comparada amb la d'un altre quadre d'Ingres, la Venus Anadiòmena (1848), i és una reimaginació de l'Afrodita de Cnidus o Venus Pudica. Dos dels estudiants d'Ingres, els pintors Paul Balze i Alexandre Desgoffe, van ajudar a crear el fons i el pot d'aigua.
La primera exposició de La font va ser l'any 1856, any en què es va completar. La pintura va ser rebuda amb entusiasme. Duchâtel va adquirir el quadre el 1857 per una suma de 25.000 francs. L'estat francès va assumir la propietat del quadre el 1878 i va passar al Museu del Louvre. El 1986 va ser traslladat al Museu d'Orsay. La pintura ha estat exposada amb freqüència i àmpliament difosa.

## Referències

* 1 2 3 4 «La Source». Musée d'Orsay. [Consulta: 2 març 2012].
* ↑ Houghton Mifflin Company. The Houghton Mifflin dictionary of biography. Houghton Mifflin Harcourt, 2003, p. 782–. ISBN 978-0-618-25210-7.
* ↑ Arnheim, Rudolf. Art and visual perception: a psychology of the creative eye. University of California Press, 2004, p. 152. ISBN 978-0-520-24383-5.
* 1 2 Magi, Giovanna. Grand Louvre and the Musee D'Orsay. Casa Editrice Bonechi, 1999, p. 91. ISBN 978-88-7009-780-1.
* ↑ Geist, Sidney. Interpreting Cézanne. Harvard University Press, 1988, p. 93. ISBN 978-0-674-45955-7.
* ↑ Baguley, David. Napoleon III and his regime: an extravaganza. LSU Press, 2000, p. 317–. ISBN 978-0-8071-2624-0.
* ↑ Stoddart, David Michael. The scented ape: the biology and culture of human odour. Cambridge University Press, 1990, p. 131. ISBN 978-0-521-39561-8.
* ↑ Fried, Michael. Manet's modernism, or, The face of painting in the 1860s. University of Chicago Press, 1998, p. 518. ISBN 978-0-226-26217-8.
# Seccions Deportives Espanyol

Seccions Deportives Espanyol és un club esportiu de Barcelona, fundat el 13 de juliol de 2017 de la mà de l'Associació de Petits i Mitjans Accionistes de l'Espanyol (APMAE), juntament amb l'aportació econòmica de més de 400 socis i una dotzena de patrocinadors. El club disposa de cinc seccions: hoquei sobre patins, basquetbol, voleibol, handbol i futbol sala.
La primera secció creada fou la l'hoquei sobre patins. Malgrat que, inicialment, no està vinculat de forma orgànica amb el Reial Club Deportiu Espanyol de Barcelona, el club té la vocació de recuperar l'herència de la seva secció d'hoquei sobre patins, desapareguda l'any 1996. L'equip entrenà a la pista dels Jesuïtes de Sarrià, mentre que els partits els disputà al Pavelló Municipal del Guinardó, seu del Futbol Club Martinenc.
La secció de basquetbol va ascendir l'any 2023 a la Lliga EBA.

## Plantilla d'hoquei patins

La plantilla del primer equip masculí, durant la temporada 2017-2018, està composta per:
| Eloi Gaspar (capità) Víctor Villena Héctor Álava Jorge Rivero José López Pablo Ricart | Bernat Tobias Marc Garcia Eudald Bonet Pol de Eguía Rubén Manrique |
Entrenador: Bernat Bosch

## Vegeu també

* Secció d'hoquei patins del Reial Club Deportiu Espanyol de Barcelona
* Història de l'hoquei patins a Catalunya

## Referències

* 1 2 3 «El SD Espanyol, la entidad que ha reavivado las secciones de los pericos». totbarcelona.cat, 25-06-2023. [Consulta: 25 juny 2023].
* 1 2 3 4 «Es presenta el SD Espanyol, el nou equip d'hoquei patins que recupera la històrica secció del club blanc-i-blau». FECAPA.cat, 13-07-2017. [Consulta: 17 juliol 2017].
* ↑ Martí, Joan. «Reneix el gegant adormit». LEsportiudeCatalunya.cat, 26-05-2017. [Consulta: 17 juliol 2017].
* ↑ «L'hoquei patins tornarà a vestir de blanc-i-blau». Beteve.cat, 14-07-2017. [Consulta: 17 juliol 2017].
* ↑ «L'Espanyol presenta la secció d'hoquei». LaXarxa.com, 14-07-2017. [Consulta: 17 juliol 2017].
# Secció (biologia)

* Grups taxonòmics
* Domini
* Regne
* Subregne
* Branca
* Infraregne
* Superfílum / Superembrancament / Superdivisió
* Fílum / Embrancament / Divisió
* Subfílum / Subembrancament / Subdivisió
* Infrafílum
* Microfílum
* Nanofílum
* Superclasse
* Classe
* Subclasse
* Infraclasse
* Parvclasse
* Superlegió
* Legió
* Sublegió
* Infralegió
* Supercohort
* Cohort
* Subcohort
* Infracohort
* Magnordre
* Superordre
* Grandordre
* Mirordre
* Ordre
* Subordre
* Infraordre
* Parvordre
* Superfamília
* Grup
* Família
* Subfamília
* Infrafamília
* Supertribu
* Tribu
* Subtribu
* Infratribu
* Gènere
* Secció
* Subsecció
* Sèrie
* Espècie
* Subespècie
* Varietat
* Soca
* Forma Specialis
Secció (Sectio) en botànica és una categoria taxonòmica de baix nivell que està directament per sota del subgènere. Típicament es fa servir per a ajudar a organitzar gèneres amb, per exemple, centenars d'espècies.
Les seccions es poden dividir en subseccions.
Viccionari
# Daniel Nieto Vela

Daniel «Dani» Nieto Vela (Palma Nova, Mallorca, 4 de maig de 1991) és un futbolista professional mallorquí que juga d'extrem a l'Skoda Xanthi FC.

## Trajectòria

L'equip de la seva infància va ser el Platges de Calvià, fins als 13 anys, quan va ser traspassat al RCD Mallorca. Durant aquest temps va ser la gran promesa del Reial Mallorca fins que el 2007 amb tan sols 16 anys fou fitxat pel RCD Espanyol. Debutà la temporada 2010/11 amb l'equip filial, marcant 15 gols i essent el pitxitxi de l'equip blanc i blau. El 30 de juny de 2011, l'Espanyol el va cedir per la temporada 2011-12 al Girona FC. Després rescindir contracte amb el RCD Espanyol a l'agost de 2012 es va fer oficial el seu fitxatge per l'AD Alcorcón. En la seva primera i única temporada amb el conjunt madrileny a Segona va disputar 22 partits de Lliga, un de sol com a titular, i va marcar cinc gols.
El juliol de 2013 l'AD Alcorcón va arribar a un acord amb el FC Barcelona per traspassar-lo a l'equip català, per formar part del FC Barcelona B.
El 31 de juliol de 2014 Nieto va signar contracte amb la SD Eibar, que havia ascendit a La Liga la temporada 2013-14;– el seu fitxatge, de 75,000 euros, fou el més car de la història del club. Va debutar a la competició el 30 d'agost, substituint Ander Capa al minut 62 en una derrota per 1–2 contra l'Atlètic de Madrid.
El 24 d'agost de 2015 Nieto va rescindir el contracte amb els Armeros. Dos dies després va signar amb l'Skoda Xanthi de la Superlliga grega de futbol.

## Referències

* ↑ «Dani Nieto, nuevo jugador del Girona» (en castellà). lloc web del Girona FC. Arxivat de l'original el 2016-03-03. [Consulta: 12 juliol 2013].
* ↑ «El Barça B fitxa Dani Nieto i cedeix Rodri a l'Almeria». 324.cat, 11-07-2013. [Consulta: 12 juliol 2013].
* ↑ «Dani Nieto nuevo fichaje del Eibar» (en castellà). Web de l'Eibar, 31-07-2014. Arxivat de l'original el 2014-08-03. [Consulta: 5 octubre 2015].
* ↑ «Barcelona v Eibar: La Liga new boys face David v Goliath match». BBC Sport, 17-10-2014 [Consulta: 17 octubre 2014].
* ↑ Mario Mandzukic scores in Atletico Madrid triumph; ESPN FC, 30 agost 2014
* ↑ SD Eibar y Dani Nieto alcanzan un acuerdo para rescindir contrato Arxivat 2015-10-05 a Wayback Machine.; Web de l'Eibar, 24 agost 2015 (castellà)
* ↑ Ανακοίνωσε Νιέτο η Ξάνθη;sdna.gr, 26 agost 2015

## Enllaços externs

* Fitxa al Girona FC Arxivat 2012-03-28 a Wayback Machine.
* Fitxa a BDFutbol
* Fitxa a Futbolme (castellà)
* Fitxa a Transfermarkt
* Entrevista a Yo Cantera Arxivat 2011-08-25 a Wayback Machine. (castellà)
# Secret Passage

Secret Passage és una pel·lícula de 2004 escrita i dirigida per Ademir Kenovic i protagonitzada per John Turturro, Katherine Borowitz, Tara Fitzgerald i Hannah Taylor-Gordon.

## Argument

La pel·lícula comença el 1492 a Espanya. Els jueus estan sent perseguits per tot arreu. Tenen dues opcions: convertir-se o anar a judici i ser executats. Elisabet (Katherine Borowitz) i Clara (Tara Fitzgerald) es troben enmig del terror. Encara que van ser batejades a la força, les germanes són perseguides per la cristiandat fins que arriben a Venècia. Aquí, Elisabet organitza un passatge secret per donar refugi als refugiats que escapen de la Inquisició. Elisabet decideix que, per seguretat, la seva família ha de volar a Istanbul, l'únic lloc on no són perseguits els jueus. Clara es nega a anar-se'n, perquè està enamorada d'un venecià anomenat Paulo Zane (John Turturro). Quan Elisabet |tracta d'obligar a Clara a traslladar-se a Istanbul, Clara s'enfurisma. Enmig del malentès, la jove filla de Clara, Victoria (Hannah Taylor-Gordon), és capturada.

## Repartiment

* John Turturro és Paulo Zane
* Tara Fitzgerald és Clara
* Katherine Borowitz és Elisabet
* Anton Rodgers és Foscari
* Hannah Taylor-Gordon és Victoria
* Ronald Pickup és De Monte
* Richard Harrington és Joseph
* Seymour Matthews és Ruben
* Marc Pickering és Andrea Zane
* Carmen Sorrenti és Francesca
* Adam Kotz és Inquisitor
* Alassandra Costanzo és Maid Benviniste

## Enllaços externs

* Secret Passage (2004) (Vernonjohns.org Arxivat 2015-11-18 a Wayback Machine.
# Sedajazz

Sedajazz és un col·lectiu de músics independents de jazz fundat en 1991 a Sedaví (Horta Sud, País Valencià).
Es tracta d'una agrupació de gestió musical formada per més de 50 músics professionals i afeccionats liderats per Francisco Ángel Blanco "Latino". Dins de Sedajazz s'oferten diverses formacions on s'interpreten els diversos estils del jazz en diferents tipus d'agrupacions (Big Band, Ensemble, Dixieland, Marching Band, Orquestra, grups de corda, trios, quartets, etc.
A més, Sedajazz organitza esdeveniments musicals i formatius amb reconeguts èxits institucionals i mediàtics. Destaquen els seus seminaris, cursos i tallers de formació on participen músics de prestigi internacional.

## Referències

* ↑ La Sedajazz Big Band celebra su 25 aniversario con un concierto en Sedaví, eldiario.es, 13 de setembre de 2016
* ↑ Sedajazz a redescena.net
* ↑ Concierto de la Big Band del taller de Sedajazz, a valenciaflats.com
* ↑ Los jóvenes talentos de Sedajazz visitan Ibiza, Diario de Ibiza, 14 d'octubre de 2016

## Enllaços externs

* Web oficial
# Dieter Appelt

Dieter Appelt (Brandenburg, 1935) és un fotògraf alemany. El seu treball abasta des de la fotografia, el Cinema, el videoart i la performance, tot i que normalment en tots aquests mitjans implica escultures de la seva pròpia construcció.
A Catalunya es pot veure obra seva a la col·lecció permanent del MACBA, a Barcelona.

## Exposicions rellevants

* 2007- Dieter Appelt : exposition Ramifications, Museu Réattu a Arles
* 1995- Dieter Appelt, Art Institute of Chicago, del 19 de novembre 1994 al 8 de gener 1995
* 1995 - Dieter Appelt, Museu Guggenheim (Nova York)

## Referències

* ↑ «Dieter Appelt: The Catastrophe of Things (17 April to 4 August 1996), CCA, Montréal, Octagonal». Canadian Centre for Architecture. Arxivat de l'original el 2007-08-08. [Consulta: 16 agost 2008].
* ↑ «Sèrie "Canto", 1987, obra a la col·lecció del MACBA». Arxivat de l'original el 2011-09-15. [Consulta: 26 novembre 2011].
* ↑ Fitxa de l'exposició
* ↑ «Fitxa de l'expo a NY». Arxivat de l'original el 2015-09-24. [Consulta: 26 novembre 2011].
# Le Figaro

Le Figaro és un dels grans diaris francesos. Aquest diari és el més antic de França que encara està en circulació. Normalment és considerat com el diari de l'Académie Française. La seva línia editorial és considerada com a conservadora i propera a la Unió per un Moviment Popular (membre del Partit Popular Europeu). El seu president és l'industrial i polític Serge Dassault.

## Referències

* ↑ Gutiérrez M., Àlex «'Libération', 40 anys a l'esquerra». Diari Ara [Barcelona], 06-02-2013, p.44. ISSN: 2014-010X.

## Web

* web oficial
# Davy Commeyne

Davy Commeyne (Roeselare, 14 de maig de 1980) és un ciclista belga professional del 2002 al 2013. Combina la carretera amb el ciclocròs.

## Palmarès en carretera

* 2008
** Campió de Bèlgica sense contracte en ruta
** Vencedor d'una etapa al Bałtyk-Karkonosze Tour
* 2009
** 1r als Dos dies del Gaverstreek i vencedor d'una etapa
** 1r al Memorial Danny Jonckheere
** Vencedor d'una etapa al Tríptic de les Ardenes
** Vencedor d'una etapa al Mi-août en Bretagne
* 2011
** 1r a l'Omloop Mandel-Leie-Schelde
* 2014
** Vencedor de 2 etapes a la Volta al Brabant flamenc

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Davy Klaassen

Davy Klaassen (Hilversum 21 de febrer de 1993) és un futbolista neerlandès que juga com a migcampista ofensiu a l'AFC Ajax i a la selecció dels Països Baixos.

## Trajectòria
### Ajax d'Amsterdam

El 22 de novembre de 2011, Klaasen va debutar professional amb l'Ajax d'Amsterdam en un partit de la fase de grups de la Lliga de Campions contra l'Olympique de Lió, en substitució de Lorenzo Ebecilio.

### Everton FC

El 15 de juny de 2017, Klaassen va signar un contracte de cinc anys amb l'Everton FC. El 27 de juliol de 2017, va debutar amb els Toffees en el partit per a la tercera fase preliminar de l'Europa League contra el club eslovac MFK Ružomberok amb una victòria per 1-0. El migcampista només juga setze partits a totes les competicions en la seva única temporada a l'Everton FC.

### Werder Bremen

El 27 de juliol de 2018, Klaassen signa per quatre temporades amb el Werder Bremen, després de no convèncer a l'Everton.

## Palmarès
### AFC Ajax

* 5 Eredivisie: 2011-12, 2012-13, 2013-14, 2020-21, 2021-22
* 1 Copa KNVB: 2020-21
* 1 Supercopa neerlandesa: 2013

### FC Inter de Milà

* 1 Serie A: 2023-24
* 1 Supercopa italiana: 2023

## Referències

* ↑ «Lyon-Ajax 2012» (en castellà). UEFA.com. [Consulta: 9 juliol 2020].
* ↑ «Davy Klaassen: Everton complete £23.6m signing of Ajax midfielder and captain» (en anglès). BBC Sport, 15-06-2017.
* ↑ «Europa League: Everton 1-0 MFK Ruzomberok» (en anglès). BBC Sport, 27-07-2017.
* ↑ «El Werder Bremen ficha al internacional holandés Davy Klaassen» (en castellà-hn). El Heraldo. [Consulta: 9 juliol 2020].
Klaassen amb la selecció neerlandesa - plantilles de navegació :
Selecció de futbol dels Països Baixos – Eurocopa 2020
1 Stekelenburg •
2 Veltman •
3 De Ligt •
4 Aké •
5 Wijndal •
6 De Vrij •
7 Berghuis •
8 Wijnaldum (c) •
9 L. de Jong •
10 Depay •
11 Promes •
12 Van Aanholt •
13 Krul •
14 Klaassen •
15 De Roon •
16 Gravenberch •
17 Blind •
18 Malen •
19 Weghorst •
21 F. de Jong •
22 Dumfries •
23 Bizot •
24 Koopmeiners •
25 Timber •
26 Gakpo •
Entrenador: De Boer
Selecció de futbol dels Països Baixos – Copa del Món de Futbol 2022
1 Pasveer •
2 Timber •
3 De Ligt •
4 Van Dijk  •
5 Aké •
6 De Vrij •
7 Bergwijn •
8 Gakpo •
9 L. de Jong •
10 Depay •
11 Berghuis •
12 Lang •
13 Bijlow •
14 Klaassen •
15 De Roon •
16 Malacia •
17 Blind •
18 Janssen •
19 Weghorst •
20 Koopmeiners •
21 F. de Jong •
22 Dumfries •
23 Noppert •
24 Taylor •
25 Simons •
26 Frimpong •
Entrenador: Van Gaal :
# Sausgamuwa I

Sausgamuwa va ser rei d'Amurru, un estat vassall dels hitites, cap a la segona meitat del segle xiii aC. Era fill i successor de Bentesina.
Estava casat amb la germana del rei hitita Tudhalias IV, era el seu cunyat i possiblement també el seu nebot, si la seva mare era Gassulawiya, però això no és segur. No es coneix el moment exacte del seu ascens al tron, però es pot deduir: el seu pare Bentesina encara s'esmenta al tractat signat entre Tudhalias IV i Kurunta, que es va signar cap al 1236, on es menciona com a testimoni i rei d'Amurru. Hi ha un document que Tudḫalias va enviar a Sausgamuwa, l'anomenat Tractat de Sausgamuwa, on es parla de les fortes tensions que hi havia entre els hitites i Assíria, iniciats durant el primer regnat del rei assiri Tukultininurta I, que va governar des de potser l'any 1233 aC. En aquest moment, Sausgamuwa ja era rei a Amurru. En el tractat, Sausgamuwa demanava entre altres coses, que els comerciants d'Assíria no entressin a Amurru, i que els d'Amurru no comerciessin amb els assiris. Sembla també que es buscava evitar que les naus, probablement procedents d'Ahhiyawa,comerciessin amb Assíria a través dels ports d'Amurru.
Sausgamuwa es va veure involucrat en l'afer que va afectar la seva germana o mitja germana (filla de Gassulawiya), que s'havia casat amb Ammistamru II d'Ugarit. A causa d'un adulteri va ser expulsada, possiblement durant la vida de Bentesina, i es va refugiar a Amurru. El matrimoni es va dissoldre oficialment després de la mediació de Tudhalias IV i Ini-Tessub de Carquemix. Quan Sausgamuwa va arribar al tron, Ammistamru va mostrar la seva disconformitat amb l'acord i va demanar l'extradició de la seva exdona per poder-la castigar. Sausgamuwa s'hi va negar perquè temia que la seva germana fos executada a Ugarit, i van sorgir tensions creixents entre els dos reis, ambdós vassalls dels hitites. Tudhalias IV i Ini-Tessub van tornar a fer de mediadors. Després de llargues negociacions es va decidir que Sausgamuwa hauria de lliurar la seva germana i, a canvi, rebria 1.400 sicles d'or d'Ammistamru. Als arxius d'Ugarit es van trobar dues versions d'aquest tractat en tauletes cuneïformes, una segellada per Tudhalias IV i l'altra per Sausgamuwa.
Es desconeix quant de temps va regnar Sausgamuwa i si va ser l'últim rei d'Amurru, però hi ha notícies de què hi va haver un Sausgamuwa II.

## Referències

* ↑ Brice, Trevor (et al.). The Ahhiyawa texts. Atlanta: Society of Biblical Literature, 2011, p. 50-68. ISBN 9781589832688.